**НАЦИОНАЛНА СТРАТЕГИЈА ЗА СПРЕЧАВАЊЕ И БОРБУ ПРОТИВ РОДНО ЗАСНОВАНОГ НАСИЉА ПРЕМА ЖЕНАМА И НАСИЉА У ПОРОДИЦИ ЗА ПЕРИОД ОД 2021. ДО 2025. ГОДИНЕ**

**ОБРАЗЛОЖЕЊЕ**

* 1. **ПРАВНИ ОСНОВ**

 Правни основ за доношење Националне стратегије за спречавање и борбу против роднозаснованог насиља према женама и насиља у породици за период од 2021. до 2025. Године налази се у одредби члана 38. став 1. Закона о планском систему Републике Србије (”Службени гласник РС”, број 30/2018), којим је прописано да документ јавних политика на републичком нивоу усваја Влада, осим ако је другачије прописано посебним законом.

 **II. РАЗЛОЗИ ЗА ДОНОШЕЊЕ СТРАТЕГИЈЕ**

 У складу са Законом о ратификацији Конвенције о елиминисању свих облика дискриминације жена („Сл. лист СГРЈ“, БРОЈ 11/81) и Закона о потврђивању Конвенције Савета Европе о спречавању и борби против насиља над женама и насиља у породици („Службени гласник рс – Међународни уговори“, број 12/13), Влада Републике Србије је, на предлог Министарства за рад и социјалне заштите донела Националну стратегију та спречавање и сузбијање насиља над женама у породици и у партнерским односима („Службени гласник РС“, број 27/2011), која је престала да важи 2015. године. Стога је неопходно израдити предлог новог стратешког документа, који би у складу са Законом о планском систему („Службени гласник РС“, број 30, од 20. априла 2018) био праћен и акционим планом. Задатак радне групе из тачке 2. диспозитива решења је у складу са наведеним.

У поново ревидираном Акционом плану за ПГ 23, који је Влада Републике Србије усвојила 10. јула 2020. године у активности 3.4.2.6. је назначено да су носиоци активности изради Националне стратегије за спречавање и сузбијање насиља над женама у породици и у партнерским односима (2020-2025) и Акционог плана за спречавање насиља над женама у породици и партнерским односима (2020-2022): - Министарство за рад, запошљавање, борачка и социјална питања у сарадњи са Координационим телом за родну равноправност, као и Министарство правде и Министарство унутрашњих послова.

Министарство за рад, запошљавање, борачка и социјална питања се бави активностима системског одговора на насиље над женама и у породици од 2008 године.

Овим стратешким документом се унапређује стратешки оквир у овој области, јачајући капацитете и институција и организација које пружају услуге жнама које су преживеле насиље, побољшавајући координацију кључних актера и подижући ниво свести грађана и доносилаца одлука о неприхватљивости насиља.

 **III. ОБЈАШЊЕЊЕ ПОЈЕДИНАЧНИХ РЕШЕЊА**

 Стратегија сарджи следеће делове.

 **Увод** у коме су је укратко представљен контекст релевантан за доношење Стратегије и општи принипи на којима се она заснива.

 **Полазне основе** са представљеним међународним правним оквиром; институционалним механизмима за спречавање и борбу против роднозаснованог насиља према женама и насиља у породици; стратешким оквиром са којима ова стратегија комунјицира у вредносном, политчком и функционалном смислу; нормативним оквиром са описом односно сведеном анализом релевантних националних приписа; дефинисаним појмовима који се користе у овом стратешком документу и чије је институционално разумевање неопходно за примену стратегије; резултатима доступних најрелевантнијих истраживања о распрострањености и облицима насиља, детерминантама и факторима ризика за насиље према женама и насиље у породици; изнетим подацима о интервенцијама за спречавање и борбу против роднозаснованог насиља према женама и насиља у породици и за заштиту и подршку женама и породици које су доживеле или су у ризику да доживе насиље; идентификованим и представљеним главним слабостима система за превенцију и заштиту жена од насиља и насиља у породици; као и кључним приоритетима за политике унапређења превенције и заштите деце од насиља и насиља у породици.

 **Визија и циљеви:** Визија која се остварује овом Стратегијом је Република Србија у којој све жене и девојчице живе без насиља, у безбедном окружењу у којем се поштују њихово достојанство и људска права, ефикасно спречава сваки облик родно заснованог насиља према женама и насиља у породици и жртвама пружа адекватна заштита и подршка.

**Општи стратешки циљ:** Обезбеђена ефикасна превенција и заштита од свих облика родно заснованог насиља према женама и насиља у породици и развијен родно одговоран систем услуга подршке жртвама насиља.

Посебан циљ 1: Унапређењо деловање свих актера на превенцији родно заснованогнасиља према женама и насиља у породици.

Посебан циљ 2: Обезбеђена ефикасност и делотворна заштита жртава и успостављене доступне и адекватне опште и специализоване услуге подршке жртвама насиља.

Посебан циљ 3: Инкриминисани сви облици насиља према женама и насиља у породици, у складу са међународним стандардима, обезбеђени услови за адекватно процесуирање и кажњавање учинилаца, унапређен положај жртава и сведока и остваривање права жртава на обештећење.

Посебан циљ 4: Интегрисане јавне политике и успостављен целовит и функционалан систем прикупљања и анализе података о насиљу према женама и насиља у породици.

 **Мере за остваривање посебних циљева**: Ради достизања општег и посебних циљева Стратегије, реализоваће се следеће мере:

**Посебан циљ 1:** Унапређењо деловање свих актера на превенцији родно заснованогнасиља према женама и насиља у породици

Мере за остваривање посебног циља 1:

Мера 1.1: *Подизање свести јавности о узроцима, распрострањености и штетним последицама родно заснованог насиља према женама и насиља у породици и других облика родно заснованог насиља, у циљу стварања друштва које прихвата и промовише родну равноправност, осуђује и супротставља се свим видовима насиља према женама и насиља у породици.*

Мера 1.2: *Унапређење разумевања и знања доносилаца одлука, надлежних институција и установа о узроцима, распрострањености и последицама родно заснованог насиља према женама и насиља у породици.*

Мера 1.3: *Унапређење медијског извештавања о родно заснованом насиљу према женама и насиљу у породици*

**Посебан циљ 2:** Обезбеђена ефикасност и делотворна заштита жртава и успостављене доступне и адекватне опште и специализоване услуге подршке жртвама насиља.

Мере за остваривање посебног циља 2:

Мера 2.1: *Унапређење законодавног оквира у циљу усаглашавања са међународно преузетим обавезама у циљу свеобухватне заштите жртава родно заснованог насиља према женама и насиља у породици*

Мера 2.2. *Информисање жртава насиља*

*Мера 2.3. Усклађивање Посебног протокола намењеног здравственим радницима за заштиту и поступање са женама које су изложене или су у ризику од родно заснованог насиља према женама и насиља у породици уз обавезујућу примену Обрасца за евидентирање и документовање насиља*

Мера 2.4: *Обезбеђивање услова за оснивање специјализованих референтних центара за подршку жртвама сексуалног насиља*

Мера 2.5. *Унапређење општих и специјализованих услуга за жене жртве родно заснованог насиља према женама и насиља у породици кроз дефинисање стандарда рада и обезбеђивање доступности услуга женама из осетљивих група.*

**Посебан циљ 3:** Инкриминисани сви облици насиља према женама и насиља у породици, у складу са међународним стандардима, обезбеђени услови за адекватно процесуирање и кажњавање учинилаца, унапређен положај жртава и сведока и остваривање права жртава на обештећење.

Мере за остваривање посебног циља 3:

Мера 3.1: *Унапређивање нормативног оквира како би се осигурала пуна, ефикасна и делотворна кривичноправна заштита жена од родно заснованог насиља према женама и насиља у породици*

*Мера 3.2. Унапређивање нормативног оквира како би се осигурала заштита жена жртава родно заснованог насиља и насиља у породици и других облика родно заснованог насиља током кривичног поступка*

*Мера 3.3. Унапређивање нормативног оквира у циљу обезбеђивања заштите жена жртава родно заснованог насиља према женама и насиља у породици од осуђених учинилаца насиља током и након извршења кривичних санкција*

Мера 3.4. *Јачање капацитета запослених у правосуђу за адекватну примену прописа како би се осигурала ефикасна породично правна и кривичноправна заштита жена од родно заснованог насиља према женама и насиља у породици и умањила секундарна виктимизација жена жртава насиља.*

**Посебан циљ 4:** Интегрисане јавне политике и успостављен целовит и функционалан систем прикупљања и анализе података о насиљу према женама и насиља у породици.

Мере за остваривање посебног циља 4:

Мера 4.1. *Успостављање целовитог и функционалног система прикупљања података о насиљу према женама и насиљу у породици*

**Механизам за праћење и евалуацију спровођења стратегије**

**Механизами превенције, заштите, санкционисања и пружања подршке жртвама родно заснованог насиља према женама и насиља у породици**

*Независни механизми заштите људских права* чија надлежност је ограничена. Заштитник грађана штити људска права од повреда нанетих од стране органа државне управе и Повереник за заштиту равноправности пружа заштиту од дискриминације.

*Координационо тело за родну равноправност* као стално радно тело Владе које координира рад органа државне управе у вези са родном равноправношћу.

*Механизми регулисани* ЗСНП[[1]](#footnote-1)се формирају у: 1. *државним органима*:Полицији - полицијски службеници обучени за спречавање родно заснованог насиља и заштиту жртава као и лица одређена за везу у свакој подручној полицијској управи. Јавном тужилаштву - заменици јавног тужиоца обучени за поступање у спречавању родно заснованог насиља и гоњењу учинилаца кривичних дела као и лица за везу, у сваком јавном тужилаштву. Судовима - судије које су обучене за суђење предметима везаним за родно засновано насиље и кривична дела прописана ЗСПН, као и лица за везу у сваком суду опште надлежности и прекршајном суду. 2. *Установама надлежним за поступање*: Центар за социјални рад у сваком ЦСР – тим стручњака за превенцију родно заснованог насиља и пружање подршке жртвама насиља. 3. У*становама које пружају помоћ и подршку жртвама*: установе у области дечије заштите, социјалне заштите, образовања, васпитања и здравства као и тела за родну равноправност у локалним самоуправама. 4. *Други актери* који могу пружати подршку жртвама родно заснованог насиља су и друга правна и физична лица.

 Тела која координирају активности су: Група за координацију и сарадњу образује се на подручју основног јавног тужилаштва. Чине је представници основних јавних тужилаштава, полицијских управа и центара за социјални рад са подручја за које се група образује. Савет за сузбијање насиља у породици[[2]](#footnote-2) у оквиру Министарства правде надлежан за праћење примене ЗСПН и побољшавање координисање надлежних државних органа, установа и других субјеката и делотворност спречавања насиља. Статус овог механизма не обезбеђује могућност координације, јер није позициониран у влади и не располаже инструментима који му омогућују да координира рад других министарстава релевантних за заштиту од насиља према женама и насиља у породици.

**Праћење и евалуација спровођења стратегије**

Координирање, праћење и евалуацију планираних мера и активности у превенцији, заштити и пружању подршке жртвама насиља према женама и насиља у породици треба поверити Координацином телу за родну равноправност. Ово тело делује у оквиру Владе као стално радно тело, што омогућује мултисекторску координацију међу различитим министарствима и када се ради о родно заснованом насиљуу породици. Мандат овог тела је координација активности у области родне равноправности, а насиље према женама и насиље у породици као вид родно заснованог насиља је специфична обаст у оквиру родне равноправности. Састав овог тела прописан одлуком о његовом образовању (министар за рад, запошљавање, борачка и социјална питања, министар правде, министарство унутрашњих послова, генерални секретар Владе) укључује министарства која ЗСНП наводи као релевантне актере у спречавању и санкционисању насиља према женама и насиља у породици чији рад је потребно координирати. На овај начин обезбедила би се хоризонална и вертикална мултисекторска координација, што би допринело већој ефикасности у превенцији и санкционисању насиља према женама и свих других видова родно заснованог насиља.

Да би КТРР делотворно пратио и авалуирао планиране активности, у састав КТРР, поред представника наведених министарстава, треба укључити и Министарство здравља, Министарство просвете и Министарство за културу и информисање.

 Као облике деловања КТРР предвидети могућност формирања посебних група (одбор, секција, оперативна/експертска радна група) које образује КТРР за поједине области за које је потребно добро познавање области за коју се група формира, које би својим стручним и експертским знањем помагале КТРР у остваривању координације

 У оквиру КТРР треба формирати одбор/секцију, оперативну/експертску радну групу специјализовану за насиље према женама и све видове родно заснованог насиља. Одлуком о формирању одредити број чланова (група би требало да ради оперативно и број чланова не би требало да буде велик), састав (представници министарстава релевантних за спречавање и санкционисање насиља, представници институција – судови, тужилаштва, центри за социјални рад, образовне и здравствене установе, медији, НВО које се баве насиљем, експерти/киње), трајање мандата (сваке друге године обнављати мандат половине чланова/ца како би се обезбедио континуитет рада) и надлежности групе (континурано праћење стања, сарадња са групама за координацију, припрема предлога за унапређење стања, припрема извештаја о стању у овој области и др.), пословником о раду регулисати начин рада.

**IV ПРОЦЕНА ФИНАНСИЈСКИХ СРЕДСТАВА ПОТРЕБНИХ ЗА СПРОВОЂЕЊЕ СТРАТЕГИЈЕ И АНАЛИЗА ФИНАНСИЈСКИХ ЕФЕКАТА**

Средства за спровођење Стратегије за спречавање и борбу против родно заснованог насиља према женама и насиља у породици обезбеђиваће се из различитих извора и то: из националног буџета, из средстава намењених унапређењу родне равноправности и борбе против насиља према женама опредељених у буџету Аутономне покрајине Војводине и буџета јединица локалне самоуправе, из средстава донатора, односно путем програма и пројеката који ће се усвијити и реализовати на основу ове стратегије и њеног акционог плана.

Сва средства из буџета предвиђена за реализацију активности у пратећем акционом плану за 2021. и 2023. Годину, као и оном који ће бити припремљен за период 2023-2025. годину, су планирана у оквиру предвиђених лимита које је одредило Министарство финансија за све буџетске кориснике.

За одређени број мера за које су трошкови процењени, али средства нису јасно опредељена, те ће се након усвајања Стратегије и припадајућег Акционог плана приступити даљем планирању извора финансирања ових мера.

Имплементација мера предвиђених Стратегијом и првим двогодишњим акционим планом неће имати утицаја на међународне финансијске обавезе државе, зато што никакво задуживање није планирано.

Средства за спровођење Стратегије конкретно се исказују у акционим плановима за спровођење Стратегије.

Изради Акционог плана ће се приступити након одржане јавне расправе и након утврђивања текста Стратегије.

1. [↑](#footnote-ref-1)
2. [↑](#footnote-ref-2)